Συντεταγμένες: 38°29′29.63″N 23°30′11.45″E﻿ / ﻿38.4915639°N 23.5031806°E﻿ / 38.4915639; 23.5031806

Το **Κτυπονήσι** ή **Εγγλεζονήσι** ή **Χτυπονήσι** ή **Γάιδαρος** είναι μια μεγάλη και ακατοίκητη νησίδα, απέναντι από την παραλία Παναγίτσας-Δροσιάς της Χαλκίδας στους πρόποδες του βουνού Κτυπάς από το οποίο πήρε και το αρχικό όνομά του. Είναι δεντρόφυτη, κυρίως από πεύκα. Στην κορυφή του ενός εκ των δύο λόφων του νησιού, υπάρχει ο ναός του Αγίου Νικολάου του Νέου. 

Το νησί είναι κατάλληλο για ψάρεμα, έχει τρεις αμμώδεις παραλίες (δύο στο ανατολικό μέρος και μία μεγάλη που εκτείνεται από το ανατολικό έως το δυτικό μέρος του νησιού). Είναι δημοφιλής τόπος για καταδύσεις. Σε μικρή απόσταση από το νησί βρίσκεται η παραλία των Αλυκών. 

Διοικητικά άνηκε στην κοινότητα Δροσιάς, ενώ αργότερα ενσωματώθηκε στον ενοποιημένο Δήμο Ανθηδώνας που υπάγεται πλέον στο Δήμο Χαλκίδας.

Ιστορία
-------

Το νησί ενοικιάστηκε το 1930 στον Άγγλο αρχαιολόγο Φράνσις Τέρβιλ Πετρ, εξ ου και η δεύτερη ονομασία του, ο οποίος έκτισε εκεί τη βίλα του φεύγοντας από το Βερολίνο το 1931. Η βίλα βομβαρδίστηκε κατά τη διάρκεια του Β΄ Παγκοσμίου πολέμου, καταστρέφοντας μαζί και την βλάστηση του νησιού. Ερείπια του σπιτιού σώζονται μέχρι σήμερα. 

Μέχρι τη δεκαετία του '80 στο νησί υπήρχε μικρός αριθμός από αγριοκούνελα.

Αρχαιολογικοί χώροι
-------------------

Στη μέση του νησιού υπάρχουν λείψανα κατοίκησης του 6ου με 7ου αιώνα καθώς και δεξαμενές νερού.

Εορτασμός
---------

Το νησί γιορτάζει στις 9 Μαΐου, ημέρα εορτασμού του Ιερού Ναού.

Λογοτεχνία
----------

Τον αρχαιολόγο Φράνσις Τέρβιλ Πετρ τον επισκέφθηκε ο Αγγλο-Αμερικανός συγγραφέας Κρίστοφερ Ίσεργουντ, ο οποίος έγραψε το μυθιστόρημα Down There on a Visit, του οποίου ο κεντρικός χαρακτήρας, ο Αμβρόσιος, ο "τρελός Βασιλιάς ενός μικρού ελληνικού νησιού", ήταν εμπνευσμένος από τον αρχαιολόγο.

Φωτογραφίες
-----------

* 
* 
* 
*

Παραπομπές
----------

1. 1 2 3  ntokas, lampros (27 Ιουλίου 2016). «Πτήση πάνω από το Εγγλεζονήσι. Ο άγνωστος παράδεισος ενός Άγγλου αρχαιολόγου που ανακάλυψε απολίθωμα Νεάντερταλ στην Αφρική και αποσύρθηκε στην Ελλάδα για να ζήσει. Οι Γερμανοί βομβάρδισαν το σπίτι του και το ισοπέδωσαν (βίντεο)». *ΜΗΧΑΝΗ ΤΟΥ ΧΡΟΝΟΥ*. Ανακτήθηκε στις 1 Ιουλίου 2023.
2. 1 2 3 4  «Εγγλεζονήσι - Κρόνια». Αρχειοθετήθηκε από το πρωτότυπο στις 16 Ιουλίου 2011. Ανακτήθηκε στις 2 Μαρτίου 2011.
3. ↑  «Πολιτιστικός σύλλογος Δροσιάς». Αρχειοθετήθηκε από το πρωτότυπο στις 5 Ιουλίου 2015. Ανακτήθηκε στις 25 Αυγούστου 2014.
4. ↑  «Francis Turville-Petre» (στα αγγλικά). *Wikipedia*. 2023-03-22. .

* 

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Oικισμοί του Δήμου Χαλκιδέων |
| --- |
|  |
| Δημοτική Ενότητα Ανθηδόνος | 
* Ανθηδόνα
* Δροσιά
* Κτυπονήσι Εύβοιας (νησίδα)\*
* Κρόνια
* Λουκίσια
* Ξηρόβρυση
* Προφήτης Ηλίας\*
* Σκροπονέρια
* Υλίκη
 |
|  |
| Δημοτική Ενότητα Αυλίδος | 
* Βαθύ
* Καλοχώρι-Παντείχι
* Μικρό Βαθύ
* Παραλία Αυλίδας
* Παραλία
* Ριτσώνα
* Φάρος
 |
|  |
| Δημοτική Ενότητα Ληλαντίων | 
* Άγιος Νικόλαος
* Αφράτι
* Βασιλικό
* Γυρίσματα
* Καμάρι
* Λεχριές\*
* Μονή Αγίου Γεωργίου ΑΡΜΑ
* Μύτικας
* Νέα Λάμψακος
* Πανόραμα
* Φύλλα
 |
|  |
| Δημοτική Ενότητα Νέας Αρτάκης | 
* Νέα Αρτάκη
 |
|  |
| Δημοτική Ενότητα Χαλκιδέων | 
* Χαλκίδα
 |
|  |
| 
* Έδρα: Χαλκίδα
* \*(Οικισμοί με μη μόνιμο πληθυσμό)]
 |

 |